I vores udsendelse 16. august 2007 fortalte vi om Carsten Jensen fra Brønderslev. Han mistænker batteriet i sin Nokia telefon for at være skyld i en brand, som nær havde kostet ham livet. Batteriet var af typen BL-5C. Nokia tilbyder at udskifte batterier af typen BL-5C, som er produceret mellem december 2005 og november 2006. Ifølge Nokia har der været 100 tilfælde på verdensplan, hvor batterierne er blevet overophedet under opladning. Men man har endnu ikke hørt om tilfælde, hvor batteriet er brændt eller eksploderet. På Nokias hjemmeside kan du kontrollere, om dit batteri er under mistanke. Indtast de 26 cifre, som er påtrykt batteriet.
Nokia tilbyder at udskifte mobiltelefon-batterier efter eksempler på overophedning